tartuNLP/wikipedia-smugri-20251201 huggingface dataset:
Tõnu Esko

Tõnu Esko (sündinud 27. jaanuaril 1985) on eesti geeniteadlane, aastast 2021 TÜ inimesegenoomika professor, aastast 2023 Tartu Ülikooli arendusprorektor. 
Ta lõpetas 2004. aastal Nõo Reaalgümnaasiumi, 2007. aastal Tartu Ülikooli bioloogia-geograafiateaduskonnas geenitehnoloogia eriala bakalaureuseõppe, 2009. aastal loodus- ja tehnoloogiateaduskonnas biotehnoloogia ja biomeditsiini eriala magistriõppe. 
2012. aastal sai ta tööga "Novel applications of SNP array data in the analysis of the genetic structure of Europeans and in genetic association studies" (Genotüpiseerimiskiibi andmete uudsed rakendused Euroopa geneetilise struktuuri analüüsil ning geneetilistes assotsiatsioonuuringutes) doktorikraadi; väitekirja juhendaja oli professor Andres Metspalu. 
Alates 1. augustist 2023 on ta TÜ arendusprorektor.
Teadustöö.
Tõnu Esko põhilised uurimissuunad on geneetiline varieeruvus Euroopa populatsioonides, kompleks fenotüüpiide geneetiline arhitektuur, pikaealisusegeneetika, isiksuse seadmuste geneetika, biotehnoloogia, terviseuuringutega seotud uuringud, näiteks biokeemia, geneetika, mikrobioloogia, molekulaarbioloogia, rakubioloogia, biofüüsika ja bioinformaatika, meditsiiniinformaatika, biomatemaatika, biomeetrika. 
Tunnustus.
Korduvalt loetud maailma mõjukamate teadlaste sekka.
Huvid ja muu tegevus.
Tõnu Esko üks huvisid on maalikunst, ta on sepatööd teinud, samuti püüab Esko teadust ja idufirmasid kokku viia ning on ettevõtte BC Platforms teadusnõukoja juht.
Bellaing

Bellaing on vald Põhja-Prantsusmaal Nordi departemangus Aulnoy-lez-Valenciennesi kantonis.
Famars

Famars ([famaʁs]) on vald Põhja-Prantsusmaal Nordi departemangus Aulnoy-lez-Valenciennesi kantonis.
Haspres

Haspres on vald Põhja-Prantsusmaal Nordi departemangus Aulnoy-lez-Valenciennesi kantonis.
Haulchin

Haulchin on vald Põhja-Prantsusmaal Nordi departemangus Aulnoy-lez-Valenciennesi kantonis.
Ville Lajunen

Ville Ilmari Lajunen (sündinud 8. märtsil 1988 Helsingis) on Soome jäähokimängija, kes mängib kaitsjana Saksamaa kõrgliigaklubis Schwenninger Wild Wings.
Ta alustas klubikarjääri Soome klubis Espoo Blues. Soome kõrgliigas debüteeris ta hooajal 2006–07.
2011. aastal liitus ta KHL-i klubiga Magnitogorski Metallurg. 2012. aastal liitus ta Rootsi kõrgliigaklubiga Färjestad BK.
2014. aastal naasis ta KHL-i, mängides esmalt kolm hooaega Jokerites (2014–2017) ning seejärel ühe hooaja Moskva Spartakis ja ühe hooaja Kunluni Red Staris. 2019. aasta mais sõlmis ta üheaastase lepingu Vitjaziga. 2020. aastal naasis ta pärast kaheksat aastat Soome kõrgliigasse, liitudes HC TPS-iga. Aastatel 2021 ja 2022 võitis ta TPS-iga Soome meistrivõistlustel hõbemedali.
2022. aasta juunis sõlmis ta üheaastase lepingu Schwenninger Wild Wingsiga.
2014. aasta maailmameistrivõistlustel võitis ta Soome jäähokikoondise koosseisus hõbemedali.
Musliin

Musliin (prantsuse keeles "la mousseline", itaalia keeles "la mussolina") on labases siduses kootud hõre õhuline puuvillkangas, mida on mitmesuguses paksuses.
Omadused.
Parimad musliinid on tekstuurilt siledad ja pehmed, koes on lõime- ja koelõngad sama ning ühtlase jämedusega. Kangas võib olla pleegitatud, värvitud, koemustriline või trükimustriline. Erineva paksusega musliinid kannavad eri nimetusi nagu "book muslin", "mull", "swiss muslin" või "sheeting".
Ajaloost.
Materjali nimi on tulnud Mosuli linna nimest (nüüd Iraagi territooriumil), mida eurooplased pidasid kanga valmistamise kohaks. Tegelikult kooti musliini märksa enam ida pool, umbes praeguse Bangladeshi kandis. Varajased India musliinid olid käsitsi kootud ülipeenest käsitsi kedratud puuvill-lõngast.
Musliinkangaid imporditi Euroopasse 17. sajandist alates. Hiljem toodeti musliini tööstuslikult Inglismaal ja Šotimaal. Musliinrõivaste suurim õitseaeg oli 18. sajandi lõpul ja 19. sajandi algul, direktooriumi- ja ampiirmoe "à la grecque" naistekleidid õmmeldi valdavalt musliinist ning külmetushaigusi nimetati pilkeliselt musliinitõveks.
Międzylesie

Międzylesie (saksa "Mittelwalde") on linn Poolas Alam-Sileesia vojevoodkonnas Kłodzko maakonnas, Międzylesie valla halduskeskus. Międzylesie kesklinn asub Tšehhi piirist umbes 4 km kaugusel.
Międzylesie sai linnaõigused enne 1294. aastat. Kuni 1945. aastani oli linn Saksamaa koosseisus.
Wąsosz

Wąsosz (saksa "Herrnstadt") on linn Poolas Alam-Sileesia vojevoodkonnas Góra maakonnas, Wąsoszi valla halduskeskus. Wąsosz asub Górast umbes 16 km kagus ja Rawiczist ligikaudu 12 km läänedelas.
Wąsosz sai linnaõigused 1290. aastal. Kuni 1945. aastani oli linn Saksamaa koosseisus. 1945. aastal kaotas Wąsosz linnaõigused, kuid sai need 1984. aastal tagasi.
Kargowa

Kargowa (saksa "Unruhstadt") on linn Poolas Lubuszi vojevoodkonnas Zielona Góra maakonnas, Kargowa valla halduskeskus. Kargowa asub Zielona Górast umbes 28 km kirdes.
Kargowat on esmamainitud 1360. aastal, linnaõigused sai 1661. aastal. Teise Poola jagamise tulemusel läks 1793. aastal Preisi kuningriigi võimu alla. Lühikest aega oli Kargowa aastatel 1807–1815 Varssavi hertsogiriigi koosseisus. Tagasi Poolale läks linn 1945. aastal.
George Biddell Airy

Sir George Biddell Airy (27. juuli 1801 – 2. jaanuar 1892) oli Inglise matemaatik ja astronoom. 
Ta oli aastatel 1828–1835 Cambridge'i Ülikooli Plume'i astronoomia ja eksperimentaalfilosoofia professor ja Briti kuninglik astronoom. Ta ehitas Greenwichi observatooriumi ning on uurinud planeetide orbiite ja Maa keskmist tihedust.
Airy maine tuhmus väidete tõttu, et tema tegevusetuse tõttu kaotasid Suurbritannia astronoomid võimaluse avastada Neptuun.
Dustin Boyd

Dustin James Boyd (sündinud 16. juulil 1986 Winnipegis Manitobas) on Kanada-Kasahstani jäähokimängija, kes mängib keskründajana KHL-i klubis Nur-Sultani Barõs.
Ta alustas klubikarjääri Western Hockey League'i klubis Moose Jaw Warriors.
2004. aastal valiti ta NHL-i "draft"is Calgary Flamesi poolt 98. valikuna. Flamesi meeskonnas debüteeris ta NHL-is hooajal 2006–07. Kokku mängis ta Flamesis neli hooaega. Hooajal 2009–10 mängis ta NHL-is veel Nashville Predatorsi ja hooajal 2010–11 Montreal Canadiensi ridades.
2011. aasta liitus ta Astana Barõsiga, kus mängis järgmised kuus hooaega. 2017. aastal liitus ta Moskva Dinamoga, kuid naasis 2018. aasta septembris Barõsi.
2006. aasta tuli Boyd Kanada kuni 20-aastaste koondisega juunioride maailmameistriks. 2016. aasta jäähoki maailmameistrivõistlustel osales ta Kasahstani jäähokikoondise koosseisus.
Lainekuju

Lainekuju on elektroonikas, akustikas ja nendega seotud valdkondades signaali kuju kirjeldav graafik, mille esitus ei sõltu vaadeldava signaali kestusest ja amplituudist .
Vaju keel

Vaju keel on Hiina-Tiibeti keelkonna Tiibeti-Birma keelte tiibeti harusse kuuluv keel, mida emakeelena räägivad vajud Nepalis.
Ośno Lubuskie

Ośno Lubuskie (saksa "Drossen") on linn Poolas Lubuszi vojevoodkonnas Słubice maakonnas, Ośno Lubuskie valla halduskeskus.
Drossen sai linnaõigused 1252. aastal. Teises maailmasõjas hävis umbes 70% linnast. Kuni 1945. aastani oli linn Saksamaa koosseisus.
Iłowa

Iłowa (saksa "Halbau") on linn Poolas Lubuszi vojevoodkonnas Żagańi maakonnas, Iłowa valla halduskeskus. Iłowa asub Żagańist umbes 15 km edelas.
Asulat on esmamainitud 1000. aastal, linnaõigused sai 1679. aastal, kuid kaotas need 1830. aastal. Kuni 1945. aastani oli Saksamaa koosseisus. Iłowa sai linnaõigused tagasi 1962. aastal.
Czerwieńsk

Czerwieńsk (saksa "Rothenburg an der Oder") on linn Poolas Lubuszi vojevoodkonnas Zielona Góra maakonnas, Czerwieński valla halduskeskus. Czerwieńsk asub Zielona Góra kesklinnast ligi 11 km loodes.
Czerwieńsk on raudteesõlm.
Asula oli olemas juba 13. sajandil, linnaõigused sai 1690. aastal. Kuni 1945. aastani oli Saksamaa koosseisus. 1945. aastal kaotas Czerwieńsk linnaõigused, kuid sai need 1969. aastal tagasi.
Złoty Stok

Złoty Stok (saksa "Reichenstein", tšehhi "Rychleby") on linn Poolas Alam-Sileesia vojevoodkonnas Ząbkowice Śląskie maakonnas, Złoty Stoki valla halduskeskus. Złoty Stok asub Poola–Tšehhi piiril.
Reichenstein sai linnaõigused enne 1334. aastat. Kuni 1945. aastani oli Saksamaa koosseisus.
Debrzno

Debrzno (varasem poolakeelne nimi Frydląd Pomorski; saksa "Preußisch Friedland", kašuubi "Frédląd") on linn Poolas Pomorze vojevoodkonnas Człuchówi maakonnas, Debrzno valla halduskeskus.
Debrzno sai linnaõigused 1354. aastal. Esimese Poola jagamise tagajärjel läks linn 1772. aastal Preisi kuningriigi koosseisu. Tagasi Poolale läks Debrzno 1945. aastal.
Dzierzgoń

Dzierzgoń (saksa "Christburg") on linn Poolas Pomorze vojevoodkonnas Sztumi maakonnas, Dzierzgońi valla halduskeskus. Dzierzgoń asub Sztumist umbes 22 km idas ja Malborkist ligikaudu 25 km kagus.
Dzierzgoń sai linnaõigused 1288. aastal. Esimese Poola jagamise tulemusel läks linn 1772. aastal Preisi kuningriigi koosseisu. 1945. aastal läks linn Poolale tagasi.
Czarne

Czarne (varasem poolakeelne nimi Hamersztyn, saksa keeles "Hammerstein") on linn Poolas Pomorze vojevoodkonnas Człuchówi maakonnas, Czarne valla halduskeskus.
Linn asub Gwda jõe ääres.
Asula on rajatud 1309. aastal, linnaõigused sai 1395. aastal. Poola Kuningriigi koosseisu läks Czarne 1456. aastal. Esimese Poola jagamise tagajärjel läks linn 1772. aastal Preisi kuningriigi võimu alla. Tagasi Poolale läks Czarne 1945. aastal.
Ameerika Ühendriikide põhiseaduse neljas parandus

Ameerika Ühendriikide põhiseaduse neljas parandus on Ameerika Ühendriikide põhiseaduse täiendus, mis annab isikule Ameerika Ühendriikides õiguse olla kaitstud põhjendamatu vahistamise eest, aga ka kodu või enese läbiotsimisest.
Parandus võeti vastu Kongressis 25. septembril 1789 ja ratifitseeriti osariikide tasemel 15. detsembril 1791.
Hans Kmoch

Johann Joseph Kmoch (25. juuli 1894 Viin – 13. veebruar 1973 New York) oli Austria ja Ameerika Ühendriikide maletaja, maleajakirjanik, maleliteraat ja malekohtunik, rahvusvaheline meister (1950), rahvusvaheline arbiiter (1951). 
1920. aastate teisel poolel esines Kmoch edukalt mitmel rahvusvahelisel turniiril (Debrecenis, Budapestis, Viinis, Ebensees). Mängis Austria võistkonna koosseisus kolmel maleolümpial (1927, 1930, 1931). 1934. aastal võttis osa koos Max Euwega Leningradi turniirist, kus jagas 7.–8. kohta. Aktiivse võistlusmalega tegeles Kmoch kuni 1942. aastani. 
Paralleelselt maletamisega tegutses ta maleajakirjanikuna.
Kmoch oli Alehhini-Bogoljubowi tiitlimatšides (1929, 1934) Aleksandr Alehhini sekundant, tiitlimatšis Euwe-Alehhin matšidirektor (1935).
Kmoch oli abielus juuditariga. 1932. aastal lahkusid nad Austriast ja asusid elama Hollandisse, 1947. aastal emigreerusid Ameerika Ühendriikidesse, kus Kmoch tegutses maleorganisaatori ja maleajakirjanikuna.
Kui Rahvusvaheline Maleföderatsioon (FIDE) 1950. aastal võttis kasutusele rahvusvahelise meistri nimetuse, oli Kmoch üks neist, kes sai selle nimetuse kohe samal aastal.
1934. aasta Leningradi maleturniir

1934. aasta Leningradi maleturniir oli 1934. aastal Leningradis korraldatud rahvusvaheline maleturniir. 
Augustis 1934 Leningradis peetud 12 osavõtjaga turniirile said kutse kaks välismaa maletajat: Max Euwe ja Hans Kmoch. 
Nõukogude Liitu esindasid Mihhail Botvinnik, Nikolai Rjumin, Pjotr Romanovski, Ilja Rabinovitš, Ilja Kan, Vladimir Alatortsev, Grigori Löwenfisch, Georgi Lissitsõn, Vitali Tšehhover ja Mihhail Judovitš.
Euwe, kes äsja Zürichis tugevakoosseisulisel rahvusvahelisel turniiril tuli esikolmikusse ja seejuures võitis maailmameister Aleksandr Alehhinit, esines Leningradi turniiril kahvatult – ta võitis 11 mängitud partiist vaid kaks. Sai kaks kaotust: Rjuminile ja Rabinovitšile.
Turniiri lõpptulemus.
1. Botvinnik 7,5 punkti, 2.–3. Rjumin ja Romanovski 7 p, 4. Rabinovitš 6,5 p, 5. Kan 6 p, 6. Euwe 5,5 p, 7.–8. Kmoch ja Judovitš 5 p, 9.–10. Alatortsev ja Lissitsõn 4,5 p, 11. Löwenfisch 4 p, 12. Tšehhover 3,5 p.
Haveluy

Haveluy on vald Põhja-Prantsusmaal Nordi departemangus Aulnoy-lez-Valenciennesi kantonis.
1939. aasta Leningradi-Moskva maleturniir

1939. aasta Leningradi-Moskva treeningturniir (vene keeles Ленинград — Москва 1939 тренировочный турнир) oli 1939. aastal Nõukogude Liidus korraldatud treeningturniir külalismaletajate osavõtul. Esimene pool turniirist toimus Leningradis ja teine pool Moskvas.
Leningradi-Moskva turniir oli mõeldud treeninguks enne järjekordseid NSV Liidu meistrivõistlusi (toimusid aprillis 1939). Kõrget honorari makstes kutsuti turniirist osa võtma poolteist kuud varem toimunud AVRO suurturniiril mänginud Paul Kerese, Samuel Reshevsky ja Salo Flohri. 
Nõukogude Liidu maleparemikust puudusid vaid Mihhail Botvinnik ja Aleksandr Kotov – osalesid NSV Liidu malemeister Grigori Löwenfisch, NSV Liidu eksmeistrid Pjotr Romanovski ja Ilja Rabinovitš, järgmisel aastal NSV Liidu meistriteks tõusnud Andor Lilienthal ja Igor Bondarevski, tulevane maailmameister Vassili Smõslov, Leningradi meister Aleksandr Toluš ning meistrid Sergei Belavenets, Ilja Kan, Vjatšeslav Ragozin, Vladimir Alatortsev, Aleksandr Konstantionopolski, Viktor Goglidze ja Vladimir Makogonov.
18 osavõtjaga turniiri võitis kindlalt Salo Flohr. Reshevsky kogus Flohrist 1,5 punkti vähem. Keres jäi 8 punktiga jagama 12.–13. kohta. Tagantjärele on Keres öelnud, et ta poleks pidanud sellel turniiril osalema. Et tulnuks võtta eeskuju Botvinnikust, kes täiesti põhjendatult loobus AVRO turniiri järgselt treeningturniiril kaasa mängimast (Tegelikult oli Botvinnik jaanuaris suupõletikuga haigevoodis). Keres oli läinud uuele turniirile ilma, et olnuks eelnevast võistlusest välja puhanud, rääkimata muust ettevalmistusest.
Turniiri lõpptulemus.
1. Flohr 12 p, 2. Reshevsky 10,5 p, 3.–6. Lilienthal, Makogonov, Löwenfisch ja Ragozin, 7.–8. Rabinovitš ja Belavenets, 9.–10. Alatortsev ja Kan, 11. Konstantinopolski 8,5 p, 12.–13. Smõslov ja Keres 8 p. 14. Goglidze 7,5 p, 15. Toluš 7 p, 16. Romanovski 6 p, 17. Bondarevski 5 p.
Pärast Leningradi-Moskva treeningturniiri.
Treeningturniiril osalenutest üheksa mängisid aprillis-mais 1939 Leningradis peetud NSV Liidu meistrivõistluste finaalturniiril. Belavenets võitis seal pronksmedali, esikuuikusse jõudsid Makogonov ja Bondarevski, esikümnesse Löwenfisch ja Ragozin.
Flohr võitis märtsis Ķemeri rahvusvahelise turniiri. Keres lükkas tagasi kutse Ķemerisse mängima minna, et mitte korrata teist korda sama viga. Aprillis mängis Keres värskelt ja loominguliselt Margate'i kevadturniiril, kus ta sai esikoha José Raúl Capablanca ja Flohri ees.
Hérin

Hérin on vald Põhja-Prantsusmaal Nordi departemangus Aulnoy-lez-Valenciennesi kantonis.
Maing

Maing on vald Põhja-Prantsusmaal Nordi departemangus Aulnoy-lez-Valenciennesi kantonis.
Seal asus Fontenelle'i klooster.
Monchaux-sur-Écaillon

Monchaux-sur-Écaillon on vald Põhja-Prantsusmaal Nordi departemangus Aulnoy-lez-Valenciennesi kantonis.
Morgan Rielly

Morgan Frederick Rielly (sündinud 9. märtsil 1994 Vancouveris Briti Columbia provintsis) on Kanada jäähokimängija, kes mängib kaitsjana NHL-i klubis Toronto Maple Leafs.
Aastatel 2010–2013 mängis ta kolm hooaega Western Hockey League'i klubis Moose Jaw Warriors.
2012. aastal valiti ta NHL-i "draft"is Maple Leafsi poolt viienda valikuna. Alates hooajast 2013–14 on ta kuulunud klubi põhikoosseisu. Hooaeg 2018–19 oli tema karjääri seni edukaim, kui ta kogus põhihooajal 72 punkti (20+52). Põhihooajal oli ta 20 väravaga liigas enim väravaid visanud kaitsja.
2016. aastal tuli Rielly Kanada jäähokikoondise koosseisus maailmameistriks.
Oisy (Nord)

Oisy on vald Põhja-Prantsusmaal Nordi departemangus Aulnoy-lez-Valenciennesi kantonis.
Petite-Forêt

Petite-Forêt on vald Põhja-Prantsusmaal Nordi departemangus Aulnoy-lez-Valenciennesi kantonis.
Simmo Priks

Simmo Priks (sündinud 25. märtsil 1973) on eesti teatriloolane ja -ajakirjanik.
Haridus.
Ta on lõpetanud 1991. aastal Tallinna 44. Keskkooli ja 1997. aastal Tallinna Pedagoogikaülikooli infoteaduse ja bibliograafia erialal.
Töö.
Aastatel 1993–1994 töötas ta ajalehe Meie Meel teatri- ja kirjandustoimetajana. 1997. aastast töötab Eesti Teatri- ja Muusikamuuseumis.
Isiklikku.
Tema õde on Sille Tamm.
Prouvy

Prouvy on vald Põhja-Prantsusmaal Nordi departemangus Aulnoy-lez-Valenciennesi kantonis.
Quérénaing

Quérénaing on vald Põhja-Prantsusmaal Nordi departemangus Aulnoy-lez-Valenciennesi kantonis.
Vladimir Simagin

Vladimir Pavlovitš Simagin (vene keeles Владимир Павлович Симагин; 21. juuni 1919 Moskva – 25. september 1968 Kislovodsk) oli vene maletaja, rahvusvaheline suurmeister (1962). 
Simagin oli kahekordne Moskva malemeister (1947, 1959). Ta mängis seitsmel korral NSV Liidu meistrivõistluste finaalturniiril, kus parimaks saavutuseks jäi tal 1961. aastal saadud 9.–10. koht. 
1947. aasta suvel mängis Simagin Pärnu turniiril kus jäi 12. kohale.
Kui Rahvusvaheline Maleföderatsioon (FIDE) 1950. aastal võttis kasutusele rahvusvahelise meistri nimetuse, oli Simagin üks neist, kes sai selle nimetuse kohe samal aastal. Suurmeistriks sai ta 43-aastaselt 1962. aastal. 
Suurmeistrina esines ta edukalt rahvusvahelisel turniiridel: 1963. aastal Sarajevos (2.–5. koht), 1965. aastal Zinnowitzis (1.–2. koht) ja 1967. aastal Sotšis (1.–5. koht). 
Simagin osales septembris 1968 Kislovodskis rahvusvahelisel turniiril, kus jõudnud koguda 5,5 punkti, suri ootamatult südameataki tagajärjel. 25. septembril. 
Kirimale.
Simagin jagas NSV Liidu 1. kirimale meistrivõistlustel (1948–1951) 2.–4. kohta, 6. kirimale meistrivõistlustel (1963–1964) tuli ta NSV Liidu meistriks ja 7. kirimale meistrivõistlustel (1965–1966) võitis hõbemedali.
Kirimale 6. maailmameistrivõistluste poolfinaalis (1967–1968) jagas Simagin 5.–7. kohta.
Rouvignies

Rouvignies on vald Põhja-Prantsusmaal Nordi departemangus Aulnoy-lez-Valenciennesi kantonis.
Mitch Marner

Mitchell Marner (sündinud 5. mail 1997 Markhamis Ontario provintsis) on Kanada jäähokimängija, kes mängib NHL-i klubis Toronto Maple Leafs ründajana paremäärel. Ta on klubi meeskonna asekapten.
Aastatel 2013–2016 mängis ta kolm hooaega Ontario Hockey League'i (OHL) klubis London Knights. Hooajal 2015–16 tuli ta Knightsiga OHL-i meistriks. Marner pälvis samal hooajal finaalmängude väärtuslikumale mängijale antava auhinna Stafford Smythe Memorial Trophy, finaalmängude resultatiivseimale mängijale antava Ed Chynoweth Trophy, väljalangemismängude väärtuslikumale mängijale antava Wayne Gretzky 99 Awardi ja OHL-i kõige väärtuslikumale mängijale antava Red Tilson Trophy ning ta valiti kogu Canadian Hockey League'i hooaja parimaks mängijaks.
2015. aastal valiti ta NHL-i "draft"is Maple Leafsi poolt neljanda valikuna. Klubi põhimeeskonnas on ta NHL-is mänginud alates hooajast 2016–17. Debüüthooajal valiti ta uustulnukate sümboolsesse koosseisu ("NHL All-Rookie Team").
2017. aasta maailmameistrivõistlustel võitis ta Kanada jäähokikoondise koosseisus hõbemedali.
La Sentinelle

La Sentinelle on vald Põhja-Prantsusmaal Nordi departemangus Aulnoy-lez-Valenciennesi kantonis.
Haga park

Haga park (rootsi keeles Hagaparken) on park Rootsis Stockholmis Solna vallas Hagas.
Haga park asub Brunnsvikeni lahe läänekaldal ja on osa rahvuslikust linnapargist.
Pargis asub Haga loss.
Thiant

Thiant on vald Põhja-Prantsusmaal Nordi departemangus Aulnoy-lez-Valenciennesi kantonis.
Trith-Saint-Léger

Trith-Saint-Léger on vald Põhja-Prantsusmaal Nordi departemangus Aulnoy-lez-Valenciennesi kantonis.
Verchain-Maugré

Verchain-Maugré (keskajal Werchin) on vald Põhja-Prantsusmaal Nordi departemangus Aulnoy-lez-Valenciennesi kantonis.
Aastatel 1383–1415 oli poeet ja tuntud piigivõitleja Jean de Werchin Werchini isand.
Bundaberg

Bundaberg on linn Austraalias Queenslandi osariigis.
Bundaberg on asutatud 1867. aastal.
Cooma

Cooma on linn Austraalias Uus-Lõuna-Walesi osariigis. Cooma asub Canberrast ligikaudu 105 km lõunas.
Cooma on asutatud 1849. aastal, raudteeühenduse sai 1889. aastal.
Avesnes-sur-Helpe

Avesnes-sur-Helpe ([avɛn syʁ ɛlp]) on vald Põhja-Prantsusmaal Nordi departemangus Avesnes-sur-Helpe'i kantonis. See on Nordi departemangu alamprefektuur. See paikneb 14 km Belgia piirist ja 18 km lõunas lähimast suurest linnast Maubeuge'ist. Sambre'i lisajõgi Helpe Majeure voolab läbi linna. Avesnes'ist ülesvoolu on jõel tehisjärv Val-Joly.
Ajalugu.
Avesnes asutati 11. sajandil. Esimene teadaolev isand oli Wedric I de Morvois' poeg Wedric II d'Avesnes (sündis 990. aasta paiku). Avesnes'i perekond mängis olulist rolli Madalmaades, sealhulgas mitu Hollandi krahvi. Paik purustati Louis XI poolt 1477. aastal pärast tema võitu Burgundia sõdades. Ajaloolise Hainaut' krahvkonna osana sai see 1659. aastal Pürenee rahu tulemusena Prantsusmaa osaks ja kindlustati Vaubani poolt, kuigi vallutati Preisimaa poolt 1815. aastal.
Avesnes oli tugevalt kindlustatud (kindlustustega, mida pidevalt uuendati) 11. sajandist kuni 1867. aastani, kui selle kindlustusi, nagu ka teisi isoleeritud bastionide kindlustusi, peeti ülearuseks. 1870. aastal lammutati osa kindlustustest, et linnale hõlpsamini ligi pääseda.
Kultuur.
Paljud peatänavate ehitised selles linnas on tehtud looduskivist, näiteks Püha Nikolause peakiriku kellatorn, mis pärineb 16. sajandist.
Tour de France'i osavõistlus läbis linna 1999. aastal.
Avesnes-Sur-Helpe'i piirkond on tuntud oma eriliste juustude poolest: Maroilles' juust ja ka paprikaga kaetud kohalik koonusekujuline punane juust "boule d'Avesnes".
Piirkonnas on keskkool Lycée Jesse de Forest, mis on saanud nime Avesnesi põliselaniku järgi, kes vastutas hollandlaste ja hugenottide varaseima asustamise eest praegusesse New Yorki.
Beaudignies

Beaudignies on vald Põhja-Prantsusmaal Nordi departemangus Avesnes-sur-Helpe'i kantonis.
Beaufort (Nord)

Beaufort on vald Põhja-Prantsusmaal Nordi departemangus Avesnes-sur-Helpe'i kantonis.
Beaurepaire-sur-Sambre

Beaurepaire-sur-Sambre on vald Põhja-Prantsusmaal Nordi departemangus Avesnes-sur-Helpe'i kantonis.
S.P.A.L.

S.P.A.L. (Società Polisportiva Ars et Labor) on Itaalia jalgpalliklubi.
Sille Tamm

Sille Tamm (1975) (sündinud Sille Priks) on eesti koorilaulja, muusikapedagoog, lastelaulude helilooja. 
Ta oli 1989. aastal üks neljast õpilasest, kes heiskasid Pika Hermanni tornis sinimustvalge lipu.
Haridus.
Lõpetas 2001. aastal Tallinna Ülikooli puhkpilliorkestri dirigeerimise eriala bakalaureusekraadiga ja 2011. aastal muusikaõpetaja eriala magistrikraadiga.
Magnus Pääjärvi

Karl Magnus Svensson Pääjärvi (sündinud 12. aprillil 1991 Norrköpingis) on Rootsi jäähokimängija, kes mängib Rootsi kõrgliigaklubis Timrå IK ründajana vasakäärel.
Hooajal 2007–08 debüteeris Pääjärvi Rootsi kõrgliigas Timrå IK meeskonnas.
2009. aastal valiti ta NHL-i "draft"is Edmonton Oilersi poolt kümnenda valikuna. Oilersis mängis Pääjärvi aastatel 2010–2013 kokku kolmel hooajal. NHL-is on ta mänginud veel St. Louis Bluesi (2013–2018) ja Ottawa Senatorsi (2018–2019) ridades.
2019. aasta oktoobris sõlmis ta kaheaastase lepingu KHL-i klubiga Jaroslavli Lokomotiv. 2020. aasta novembri lõpus siirdus ta Moskva Dinamosse.
Hooajal 2021/22 mängis Pääjärvi Rootsi kõrgliigaklubis Malmö Redhawks. 2022. aasta oktoobris naasis ta Timråsse.
Rootsi jäähokikoondisega tuli Pääjärvi 2018. aastal maailmameistriks. Lisaks on ta maailmameistrivõistlustelt võitnud veel ühe hõbemedali ja ühe pronksmedali. 2010. aasta maailmameistrivõistlustel, kus ta lõi viis väravat ja andis neli väravasöötu ning võitis Rootsiga pronksmedali, valiti ta turniiri sümboolsesse koosseisu.
Boulogne-sur-Helpe

Boulogne-sur-Helpe on vald Põhja-Prantsusmaal Nordi departemangus Avesnes-sur-Helpe'i kantonis.
Pablo Marí

Pablo Marí Villar (sündinud 31. augustil 1993 Almussafeses) on Hispaania jalgpallur, kes mängib keskkaitsjana Itaalia kõrgliigaklubis Monza.
Ta alustas klubikarjääri Hispaania klubis RCD Mallorca. Debüüdi klubi põhimeeskonnas tegi ta 7. detsembril 2011 Hispaania kõrgliiga mängus Granada vastu.
2013. aasta septembris liitus ta Hispaania tugevuselt kolmanda liiga klubiga Gimnàstic de Tarragona. Hooajal 2015–16 mängis ta klubiga Hispaania esiliigas.
2016. aasta augustis sõlmis lepingu Inglismaa Premier League'i klubiga Manchester City, kuid suundus kohe seejärel laenule Hispaania esiliigaklubisse Girona. Hooajal 2017–18 mängis ta laenul Hollandi kõrgliigaklubis NAC Breda ja hooajal 2018–19 Hispaania esiliigaklubis Deportivo de La Coruña.
2019. aasta juulis sõlmis Marí lepingu Brasiilia kõrgliig klubiga Flamengoga. Üleminema oli umbes 5,5 miljonit Brasiilia reaali (1,3 miljonit eurot). Ta sai klubi ajaloo kolmandaks Hispaania mängijaks. Klubi meeskonnas tegi ta debüüdi 28. juulil Brasiilia kõrgliiga mängus Botafogo vastu. Ta sai kiiresti klubi põhikoosseisu liikmeks. Esimese värava lõi ta liigas 25. augustil mängus Ceará vastu. Sama aasta novembris võitis klubiga Lõuna-Ameerika klubide meistrivõistlused Copa Libertadorese, millega sai Marí esimeseks hispaanlaseks, kes Copa Libertadorese võitnud on. Lisaks võitis ta samal hooajal Flamengoga Brasiilia meistrivõistlused ning Marí valiti sel hooajal Brasiilia kõrgliiga hooaja sümboolsesse koosseisu.
2020. aasta jaanuaris suundus ta Flamengost laenule Inglismaa Premier League'i klubisse Arsenal. Inglismaa kõrgliigas tegi ta debüüdi 7. märtsil 2020 mängus West Ham Unitedi vastu. 2020. aasta juulis sõlmis ta Arsenaliga püsiva lepingu. Esimese värava lõi ta Arsenali meeskonnas 3. detsembril 2020 UEFA Euroopa Liiga alagrupimängus Viini Rapidi vastu. 2022. aasta jaanuaris läks ta Arsenalist laenule Itaalia kõrgliigaklubisse Udinese. 2022. aasta augustis läks ta laenule äsja Itaalia kõrgliigasse tõusnud klubisse Monza.
Willian Arão

Willian Souza Arão da Silva (sündinud 12. märtsil 1992 São Paulos) on Brasiilia jalgpallur, kes mängib kaitsva poolkaitsjana Kreeka kõrgliigaklubis Panathinaikόs.
Ta mängis noorena São Paulos ja Corinthianses. 2012. aastal tegi ta Corinthianses oma profidebüüdi. 2013. aastal mängis ta laenul Brasiilia kõrgliigas Portuguesas, 2014. aastal Brasiilia kõrgliigas Chapecoenses ja Brasiilia esiliigas Atlético Goianiense. 2015. aastal mängis ta laenul Brasiilia esiliigas Botafogo meeskonnas ning tuli sel hooajal klubiga esiliiga võitjaks.
2016. aasta jaanuaris liitus Arão Brasiilia kõrgliigaklubiga Flamengo. Ta võitis klubiga 2019. ja 2020. aasta Brasiilia meistrivõistlused, 2019. aastal Lõuna-Ameerika klubide meistrivõistlused Copa Libertadorese ning 2017., 2019., 2020. ja 2021. aastal Rio de Janeiro osariigi meistrivõistlused. 2021. aastal valiti Arão Lõuna-Ameerika klubijalgpalli hooaja sümboolsesse koosseisu.
2022. aasta juulis sõlmis ta kaheaastase lepingu Türgi kõrgliigaklubiga Fenerbahçe, võimalusega pikendada lepingut ühe aasta võrra. Seal mängis ta aga vaid ühe hooaja.
2023. aasta augustis siirdus ta Kreeka kõrgliigaklubisse Panathinaikόs.
Ainsa mängu Brasiilia jalgpallikoondises on ta pidanud 25. jaanuaril 2017 sõprusmängus Colombia vastu.
Tihedusfunktsioon

Tihedusfunktsioon on tõenäosusteoorias pideva juhusliku suuruse jaotuse iseloomustaja, jaotusfunktsiooni tuletis. Juhusliku suuruse tõenäosus paikneda lõigul [a,b] on võrdeline pindalaga, mis jääb tihedusfunktsiooni kõvera, horisontaaltelje ning lõigu otspunkte "a" ja "b" kõveraga ühendavate vertikaallõikude vahele. Tihedusfunktsioon on alati mittenegatiivne.
Seos jaotusfunktsiooniga.
Jaotusfunktsiooni formula_1 ja tihedusfunktsiooni formula_2 vahel kehtivad seosed
formula_3 ja formula_4
Jaotusfunktsioon

Jaotusfunktsioon või kumulatiivne jaotus on tõenäosusteoorias pideva juhusliku suuruse jaotuse iseloomustaja. Juhusliku suuruse "X" jaotusfunktsioon formula_1 näitab iga arvu "x" kohta tõenäosust, et juhuslik suurus "X" on sellest arvust väiksem või temaga võrdne, formula_2 Jaotusfunktsioon on monotoonselt mittekahanev.
Seos tihedusfunktsiooniga.
Jaotusfunktsioon määrab üheselt pideva juhusliku suuruse tihedusfunktsiooni formula_3 integraalina
 formula_4
Drawno

Drawno (saksa "Neuwedell") on linn Poolas Lääne-Pomorze vojevoodkonnas Choszczno maakonnas, Drawno valla halduskeskus. Drawno asub Drawa jõe ääres, Choszcznost umbes 23 km läänes.
Drawno sai linnaõigused millalgi 1313. aasta ja 1333. aasta vahel. Kuni 1945. aastani oli linn Saksamaa koosseisus.
Teravalehine iileks

Teravalehine iileks ("Ilex aquifolium") on liik taimi astelpõõsaliste sugukonnast.
Liik kasvab pärismaisena Lääne-Euroopas. Eestis vaid aiataimena. 
Teravalehine iileks on põõsas läikivate lehtede, valgete õite ja oranžikaspunaste viljadega.
Hugo Hiibuse illustreeritud raamatute loend

"Selles loendis on välja toodud teosed, kus on kasutatud Hugo Hiibuse illustratsioone ja karikatuure"
Erioperatsioonide väed

Erioperatsioonide väed, tuntud ka kui eriväed või eriüksused, on sõjaväeüksused, mis on treenitud läbi viima erioperatsioone. NATO määratluse järgi on erioperatsioon "spetsiaalselt määratud, korraldatud, valitud, väljaõpetatud ja varustatud jõudude sõjaline tegevus, milles kasutatakse tavatuid võtteid ja tegevusi".
Eriüksused kujunesid väeliigina kaasaegsel kujul välja 20. sajandi alguses ja eriti Teise maailmasõja paiku, mil "iga suurem sõjategevuses osalev sõjavägi" asutas üksuseid, mis pidid vaenlase rinde taga läbi viima erioperatsioone.
Ülesanded.
"Loend ei ole täielik"
Eriüksuste loend.
"Loend ei ole täielik"
Aerodünaamiline takistus

Aerodünaamiline takistus ehk keha rindtakistus õhus on füüsikaline jõud, mis mõjub kehale vastassuunaliselt õhus liikumisel või õhu liikumisel ümber keha. Aerodünaamiline takistus on võrdeline keha kiiruse ruuduga, ristlõike pindala ja aerodünaamilise takistuse teguriga.
Aerodünaamilise takistuse tegur sõltub keha kujust.
Millimeeter veesammast

Millimeeter veesammast (tähis mm H2O) on mittesüsteemne rõhuühik, mis võrdub 1 mm kõrguse veesamba hüdrostaatilise rõhuga.
1 mm H2O = 9,80665 Pa
Bongo keel

Bongo keel on Lõuna-Sudaanis Bahr el Ghazali piirkonnas kõneldav Niiluse-Sahara keel. Bongo keelt rääkis 2000. aastal umbes 10 000 inimest.
Bongo keel on toonikeel. Eristatakse nelja tooni.
Tunzelmann

Tunzelmann ja Tunzelmann Edle von Adlerflug, samuti Tunzelmann von Adlerflug (vene keeles "Тунцельман", samuti "Тунцельман фон Адлерфлуг") on Braunschweigist pärit literaadi- ja aadlisuguvõsa.
Suguvõsa aadeldati Saksa-Rooma keisri Karl VII poolt, 1743. aastal aadeldati H. J. Tunzelmann Edler von Adlerflug Saksa-Rooma aadlikuks, 1803. aastal kanti Johann Georg von Tunzelmann (sünd. 1754), Saaremaa rüütelkonna aadlimatriklisse.
Tänapäeval elavad suguvõsaliikmed Soomes, Suurbritannias ja Uus-Meremaal.
Mārciena vald

Mārciena vald (läti keeles "Mārcienas pagasts") on vald Lätis Madona piirkonnas. Vald piirneb sama piirkonna Ļaudona, Arona, Bērzaune, Kalsnava, Prauliena ja Lazdona vallaga.
Valla pindala on 90 km². 2016. aasta seisuga elas seal 970 inimest. Valla halduskeskus on Mārciena küla. Vallamaja asub aadressil Jaunā iela 1, vallavanem on Edgars Lācis.
Ajalugu.
Vald on kujunenud Mārciena mõisa maadele. Aastal 1935 oli valla pindala 74,5 km² ja seal oli 1359 elanikku. Aastal 1945 moodustati vallas Mārciena ja Pilskalnsi külanõukogu, aastal 1949 vald likvideeriti. Aastal 1951 liideti Mārciena külanõukoguga likvideeritav Pilskalnsi külanõukogu. Aastal 1968 liideti sovhoosi "Gaiziņš" alad Bērzaune külanõukoguga. Aastal 1973 liideti külanõukoguga osa Arona külanõukogust, aastal 1977 aga osa Ļaudona ja Lazdona külanõukogu alasid. Aastal 1990 muudeti külanõukogu vallaks. 2009. aastast kuulub vald Madona piirkonda.
Loodus.
Valla lääneosa asub Vidzeme kõrgustikul, idaosa Ida-Läti madalikul. Kõrgeim koht (177 m) asub valla lääneosas, idaosa läbib Krustkalni nime kandev Madonast Trepeni ulatuv küngaste vöönd. Tähtsam jõgi on Arona jõgi. Vallas asuvad Svēte järv pindalaga 49 ha, Dūkase järv pindalaga 39,7 ha, Labone järv pindalaga 26 ha, Puduli järv pindalaga 20,4 ha, Diņķēni järv pindalaga 11,3 ha ja Spridzēni tiik pindalaga 20,4 ha.
Looduskaitse all on Pilskalnsi tamm, Ozolkalnsi tamm, Ozollejase tamm, Krāka ehk Svētes Dreimaņi allikad, Dreimaņi tamm, Rogaiņsi tammed, Kabiņsala pärn, Ranka järve tamm ja üks nimetu põlispuu. Valda jääb osalt Krustkalni looduskaitseala.
Kultuurimälestised.
Kultuurimälestistest on riikliku kaitse all Mārciena linnamägi ja Oliņi muinaskalmed. Kohaliku kaitse all on Mārciena mõisa hoonetekompleks, sealhulgas ka park ja kasvuhooned, ning keskaegsete kindlustiste vöönd Plekšēni Rootsi kants. Regionaalse kaitse all on Pilskalnsi linnamägi, Aronmūrnieki muinaskalmed, Jaunandrāni muinaskalmed, Blieķukalni muinaskalmed ehk Kalmunõmm, Lejnieki muinaskalmed ehk Kalmeküngas ja Viļumi keskaegne kalmistu. Kultuuriväärtuslik objekt on ka Dreimaņi linnamägi.
Asustus.
Aastal 2011 elas vallas 776 lätlast, 125 venelast, 18 valgevenelast, 13 ukrainlast, 15 poolakat ja 10 leedulast. 
Valla külad on:
Ülejäänud valla elanikud elasid külade koosseisu mitte kuuluvates taludes.
Ļaudona vald

Ļaudona vald (läti keeles "Ļaudonas pagasts") on vald Lätis Madona piirkonnas. Vald piirneb sama piirkonna Mārciena, Mētriena, Kalsnava ja Prauliena vallaga ning Jēkabpilsi piirkonna Varieši ja Mežāre vallaga.
Valla pindala on 204,5 km². 2016. aasta seisuga elas seal 1400 inimest. Valla halduskeskus on Ļaudona küla. Vallamaja asub aadressil Dzirnavu iela 2, vallavanem on Artūrs Portnovs.
Ajalugu.
Aastal 1935 oli valla pindala 12120 ha, Seal tegutsesid neli koorejaama ja neli külmhoonet, vallas oli saekaater, seal asusid ka villakraasimistöökoda, villavanutustöökoda ja veski. Nõukogude perioodil liideti sellega kogu endise Sāviena valla maad (aastal 1935 oli selle pindala 6470 ha) ja osa Mētriena alla alasid. 
Aastal 1945 moodustati vallas Pārupe, Ļaudona ja Kalnvirsa külanõukogu, aastal 1949 aga vald likvideeriti. Aastal 1954 liideti Ļaudona külanõukoguga likvideeritavad Pārupe ja Kalnvirsa külanõukogu. Aastal 1964 liideti sellega veel Mētriena külanõukogu Ļaudona kolhoosi alad. Aastal 1975 liideti külanõukoguga Sāviena külanõukogus. Aastal 1977 liideti osa külanõukogust Mārciena, Pamati ja Prauliena külanõukoguga. Aastal 1990 muudeti külanõukogu vallaks. 2009. aastast kuulub vald Madona piirkonda.
Loodus.
Vald asub Aiviekste kallastel. Kõrgeim koht (153,7 m) asub valla lääneosas Mazais Plencise järve kaldal. Valda läbib Krustkalni nime kandev Madonast Trepeni ulatuv küngaste vöönd. Vallas asuvad järvedest Sāviena järv (57,9 ha), Driksnis (40,5 ha), Līnītis (2,1 ha), Lielais Plencis (11 ha), Mazais Plencis (1,4 ha), Pārkārtnis (1,5 ha), Lielais Melnītis (1,4 ha), Melnītis (1 ha).
Looduskaitse all on Bieļi tamm, Ļaudona Pārupe kalmistu männid, Aiviekste tänava sanglepp, Ķepši mänd ehk Tuulemänd, Ķikuri tamm, Muižnieki esimene tamm, Sibīrija euroopa nulg, Kaļpi tamm, Tīrumvolgaci tamm, Driksna mänd, Mētriena kalmistu mänd, Ļaudona Pārupe kalmistu männid, Sāviena parunite kalmistu puudetukk, Vectīlāni hall nulg, Kalnvirsa kooli allee tamm, Kalnvirsa tammed, Zīliņi saar, Inči mänd ja üksteist nimetut põlispuud. Vallas asub Driksna nõmme looduspark, osalt jäävad sellel aladele ka Aiviekste luha looduspark ja Krustkalni looduskaitseala.
Kultuurimälestised.
Kultuurimälestistest on riikliku kaitse all Vilče muinaskalmed ehk Rootsi kalmistu, Sāviena linnamägi, Ļaudona piiskopilinnus, Sāviena ehk Joksti muinaskalmed, Drikšņa muinaskalmed, ja Silieši muinaskalmed ehk Smiltiena.
Regionaalse kaitse all on Driķi muinaskalmed ehk Rootsi kalmistu, Ļaudona keskaegne kalmistu, Ķepši muinaskalmed ehk Kalmeküngas ja Kapsiliņi muinaskalmed ehk Näljahauad.
Kohaliku kaitse all on Midzenīca asulakoht, Rūcēni muinaskalmed ehk Vene kalmistu ja hiiepaik Jaunzemji lohukivi.
Asustus.
Aastal 2011 elas vallas 1249 lätlast, 78 venelast, 28 valgevenelast, 11 ukrainlast, 29 poolakat ja 7 leedulast. 
Valla külad:
Ülejäänud valla elanikud elasid külade koosseisu mitte kuuluvates taludes.
Lazdona vald

Lazdona vald (läti keeles "Lazdonas pagasts") on vald Lätis Madona piirkonnas. Vald piirneb sama piirkonna Madona linnaga ja Arona, Prauliena ja Mārciena vallaga.
Valla pindala on 22 km². 2016. aasta seisuga elas seal 720 inimest. Valla halduskeskus on Lazdona küla. Vallamaja asub aadressil Meža iela 2, vallavanem on Jānis Rieksts.
Ajalugu.
Vald on kujunenud Lazdona kihelkonna aladele. Aastal 1935 oli valla pindala 70,6 km² ja seal oli 1146 elanikku. Aastal 1945 moodustati vallas Lazdona ja Jaunlazdona külanõukogu, aastal 1949 vald likvideeriti. Aastal 1968 liideti Lazdona külanõukoguga Prauliena külanõukogu Toce sovhoosi alad. Aastal 1977 liideti sellega osa Arona külanõukogust, osa külanõukogu maid liideti aga Prauliena ja Mārciena külanõukoguga. Aastal 1990 muudeti külanõukogu vallaks. 2009. aastast kuulub vald Madona piirkonda.
Loodus.
Valla lääneosa asub Vidzeme kõrgustikul, idaosa Ida-Läti madalikul ja seda läbib Krustkalni nime kanded Madonast Trepeni ulatuv küngaste vöönd. Kõrgeim koht on Valgaci mägi (163,9 m) Tähtsam jõgi on Lisa jõgi. Vallas asuvad Rāceņi järv pindalaga 34,9 ha, Lazdona järv pindalaga 30,2 ha, Pelši järv pindalaga 10,6 ha, Vadzols pindalaga 9,1 ha, Lielais Klauģis pindalaga 7,4 ha ja Mazais Klauģis pindalaga 3,5 ha. 
Looduskaitse all on kaks nimetut põlispuud. Kultuurimälestistest on riikliku kaitse all Lazdona linnamägi. Regionaalse kaitse all on Smecere nõmme linnamägi.
Asustus.
Aastal 2011 elas vallas 406 lätlast, 239 venelast, 20 valgevenelast, 26 ukrainlast, 5 poolakat ja 5 leedulast. 
Valla külad on:
Ülejäänud valla elanikud elasid külade koosseisu mitte kuuluvates taludes.
Javier Pinola

Javier Horacio Pinola (sündinud 24. veebruaril 1983 Olivoses) on Argentina endine jalgpallur, kes mängis vasakkaitsjana.
Ta alustas klubikarjääri 2000. aastal Argentina klubis Chacarita Juniors. 2002. aastal liitus ta Hispaania kõrgliiga klubiga Madridi Atlético. Ta pidas klubi meeskonnas Hispaania kõrgliigas hooajal 2003–04 vaid kaks mängu. 2003. aastal naasis ta Argentina kõrgliigasse, liitudes Racing Clubiga.
Alates 2005. aastast mängis Pinola Saksamaa klubis 1. FC Nürnberg. Hooajal 2006–07 võitis ta klubiga Saksamaa karikavõistlused.
Alates 2015. aastast kuni karjääri lõpuni 2022. aastal mängis ta taas Argentina kõrgliigas. Aastatel 2015–2017 mängis ta Rosario Centralis ja 2017–2022 River Plate'is. Ta võitis River Plate'iga kaks korda Argentina karika, 2017. aastal Argentina superkarika, 2018. aastal Lõuna-Ameerika klubide meistrivõistlused, 2019. aastal Lõuna-Ameerika klubide superkarika, 2021. aastal liiga ja Trofeo de Campeones de la Liga Profesionali.
Argentina jalgpallikoondises pidas Pinola kaks mängu. Koondisedebüüdi tegi ta 5. juunil 2007 sõprusmängus Alžeeria vastu.
Milton Casco

Milton Óscar Casco (sündinud 11. aprillil 1988 María Grandes) on Argentina jalgpallur, kes mängib vasakkaitsjana Argentina kõrgliiga klubis River Plate ja Argentina jalgpallikoondises.
Ta alustas klubikarjääri 2009. aastal Club de Gimnasia y Esgrima La Platas. Aastatel 2012–2015 mängis ta Newell's Old Boysis, kellega tuli 2013. aastal Argentina meistriks. Alates 2015. aastast on ta mänginud River Plate'is. Ta on River Plate'iga võitnud kaks korda Argentina karika, kaks korda Lõuna-Ameerika klubide superkarika, 2017. aastal Argentina superkarika ning 2018. aastal Lõuna-Ameerika klubide meistrivõistlused.
Debüüdi Argentina jalgpallikoondises tegi Casco 7. juunil 2015 sõprusmängus Boliivia vastu. Ta on kuulunud Argentina koondisse 2015. ja 2019. aasta Copa Américal.
Kālezers

Kālezers või Veseta järv (läti keeles ka "Kāla ezers", "Kāls", "Kālu ezers", "Kāļa ezers", "Ķāla ezers", "Vesetas ezers") on järv Lätis Madona piirkonna Vestiena vallas.
Järv asub Vestiena kaitstaval maastikul merepinnast 187,8 meetri kõrgusel. Kālezers on eutroofne järv, seal elab 12 liiki kalu. Selle valgala on 37,7 km² Põhi on liivane või kivine, kohati ka savine. Veetaimestikuga on kaetud väike osa järvest. Kaldad on järsud. 
1956. aastal rajati Veseta jõe algusse pais ja lüüs, millega tõsteti järve veetaset meetri võrra. Järves on viis saart kogupindalaga 28,897 ha. Järve keskosas asub Suur Vestiena saar pindalaga 9,6 ha, mille kõrgus on 28 meetrit. Selle lähistel paiknevad veel Väike saar pindalaga 0,007 ha ja Väike Vestiena saar (0,01 ha). Lääneosas asub 18 meetri kõrgune Tolka saar pindalaga 18,6 ha, edelaosas 0,68 ha suurune Kanasaar.
Kognitiivsemiootika

Kognitiivsemiootika on taju probleemidega tegelev semiootika haru.
Alates 2007. aastast ilmub ajakiri Cognitive Semiotics (kirjastus De Gruyter). 
Kognitiivsemiootikaga on tegelnud uurimisrühmad Aarhusi Ülikoolis ja Lundi Ülikoolis.
Aastal 2013 loodi Rahvusvaheline Kognitiivsemiootika Ühing ("The International Association for Cognitive Semiotics")
Korraldatakse kogntiivsemiootika konverentside seeriat:
Enzo Pérez

Enzo Nicolás Pérez (sündinud 22. veebruaril 1986 Maipús) on Argentina jalgpallur, kes mängib poolkaitsjana Argentina kõrgliiga klubis River Plate ja Argentina jalgpallikoondises.
Ta mängis noorena kodulinna klubis Deportivo Maipú. Profidebüüdi tegi ta 2003. aastal Godoy Cruzi meeskonnas.
Dobrzany

Dobrzany (saksa "Jacobshagen", ka "Jakobshagen") on linn Poolas Lääne-Pomorze vojevoodkonnas Stargardi maakonnas, Dobrzany valla halduskeskus. Dobrzany asub Stargardist umbes 26 km idas.
Jacobshagen sai linnaõigused 1336. aastal. Kuni 1945. aastani oli linn Saksamaa koosseisus.
Gościno

Gościno (saksa "Groß Jestin") on linn Poolas Lääne-Pomorze vojevoodkonnas Kołobrzegi maakonnas, Gościno valla halduskeskus. Gościno asub Kołobrzegist umbes 15 km lõunakagus.
Küla on esmamainitud 1238. aastal, kuni 1945. aastani oli asula Saksamaa koosseisus. Gościno sai linnaõigused 1. jaanuaril 2011.
Trzcińsko-Zdrój

Trzcińsko-Zdrój (saksa "Bad Schönfließ") on linn Poolas Lääne-Pomorze vojevoodkonnas Gryfino maakonnas, Trzcińsko-Zdrój valla halduskeskus.
Küla on esmamainitud 1248. aastal, linnaõigused sai 1281. aastal. Kuni 1945. aastani oli linn Saksamaa koosseisus.
Tychowo

Tychowo (saksa "Groß Tychow") on linn Poolas Lääne-Pomorze vojevoodkonnas Białogardi maakonnas, Tychowo valla halduskeskus. Tychowo asub Białogardist umbes 20 km kagus.
Asulat on esmamainitud 1250. aasta paiku, kuni 1945. aastani oli Saksamaa koosseisus.
Tychowo sai linnaõigused 1. jaanuaril 2010.
Hardbass

 
Hardbass või hardbass (vene keeles хардбасс, IPA: [xɐrdˈbas]) on elektroonilise muusika alaliik, mis pärineb 1990. aastate lõpu Venemaalt, ammutades inspiratsiooni Suurbritannia hard house'ilt, bouncy techno'lt, Scouse House'ilt ja hardstyle'ilt. 
Hardbassi iseloomustavad kiire tempo (tavaliselt 150–175 BPM), eristatavad bassiliinid (üldtuntud kui hard bounce), moonutatud helid, bassi rasked löögid ja viimasel ajal ka vahepealne räppimine. Hardbassist on saanud subkultuuri keskne stereotüüp. 
Mitmetes Euroopa riikides on tekkinud niinimetatud „hardbassi stseenid“, mis on žanriga seotud sündmused, kus mitu inimest tantsivad maskeeritult avalikkuse ees, mõnikord on kaasatud  ka „moshing“. Alates 2015. aastast on hardbass ka ilmnenud interneti memena, kujutades Slaavi ja Venemaa subkultuure, esilinastuse videoga „Cheeki Breeki Hardbass Anthem“.
Räpina vald (täpsustus)

Räpina vald on mitme üksteisele järgneva valla nimi:
Mirosławiec

Mirosławiec (saksa "Märkisch Friedland") on linn Poolas Lääne-Pomorze vojevoodkonnas Wałczi maakonnas, Mirosławieci valla halduskeskus. Mirosławiec asub Wałczist umbes 28 km lääneloodes.
Mirosławiec sai linnaõigused 1303. aastal. Alates 1466. aastast oli linn Poola Kuningriigi koosseisus. Esimese Poola jagamise tagajärjel läks 1772. aastal Preisi kuningriigi võimu alla. Tagasi Poolale läks linn 1945. aastal.
Pierre Méchain

Pierre François André Méchain (16. august 1744 – 20. september 1804) oli Prantsuse astronoom, kes koos Charles Messieriga andis suure panuse varasesse süvataeva objektide ja komeetide uurimisse.
Méchain avastas kokku 25-26 süvataeva objekti, mis on kantud Messier' kataloogi. Ta vaatles objekti, mis kanti kataloogi kui Messier 102, kuid hiljem väitis, et see oli Messier 101 kordusvaatlus ning seetõttu pole kindel, mida ta vaatles. Méchain avastas ka kaheksa komeeti ja oli kolme komeedi kaasavastaja.
Metall-lõng

Metall-lõng või metallniit on ühe komponendina vääris- või muud metalli sisaldav riba, lõng või niit, mida kasutatakse kaunistuseks luksuslikes tekstiilides kas sissekootuna, tikandina, pitsiks põimituna, pealeõmmelduna ("couching" ehk Buhhaara tikand) või mõnel muul viisil. 
Jaotus.
Ainult metallist lõngad.
Ainult metallist lõngad jaotatakse kahte põhitüüpi. Niidina kasutatakse kas õhukeseks valtsitud metalli riba (saksa keeles "Plätt", "Lahn" või "Plasch", inglise keeles "metal strip"), mis võib olla ka säbruliseks või laineliseks valtsitud või spiraali keeratud metallriba või -traati (kantill), millest tõmmatakse läbi kinnituslõng (väga tavaline India ja Türgi "zardosi"-tikandis ).
Ajaloolistes tekstiilides enim kasutatud metallid on kuld ja hõbe, vähem vask, kasutatud on ka nende sulameid ja ülekuldamist. Vasesulamitele on sageli lisatud tsinki.
Metalli ja orgaanilise komponendiga lõngad.
Metall-lõngu, milles on kombineeritud orgaanilisest kiust südamik ja metalliriba, on samuti mitut tüüpi:
Orgaanilisest materjalist alus metallile võib olla tselluloosist (paber) või loomne (nahk, pärgament, loomasool) ja kiud, mille ümber on metallikomponent keritud, võib olla samuti loomse päritoluga, nagu siid või hobusejõhv, või taimse päritoluga, nagu lina, puuvill või kanepikiud.
Alates 20. sajandist on metall-lõnga alusena kasutatud ka tehiskiude ja metallina alumiiniumi.
Gerard Kuiper

Gerard Peter Kuiper (7. detsember 1905 – 23. detsember 1973) oli Hollandi – Ameerika Ühendriikide astronoom, selenograaf ja planetoloog.
Ta sai Ameerika Ühendriikide kodanikuks 1937. aastal. Kuiper avastas Uraani kaaslase Miranda ja Neptuuni kaaslase Nereidi. Kuiper avastas ka, et Marsi atmosfääris leidub süsihappegaasi ja Titani atmosfäär koosneb metaanist. Kuiperit peetakse ka tänapäevase planetoloogia rajajaks.
Kuiper töötas enamiku oma karjäärist Chicago Ülikoolis ning seal töötades juhendas ta Carl Sagani doktoritööd.
Kuiperi järgi on nimetatud Kuiperi vöö.
Pełczyce

Pełczyce (saksa "Bernstein") on linn Poolas Lääne-Pomorze vojevoodkonnas Choszczno maakonnas, Pełczyce valla halduskeskus. Pełczyce asub Choszcznost umbes 16 km edelas. 
Bernstein sai linnaõigused 1290. aastal. Kuni 1945. aastani kuulus Saksamaa koosseisu.
Shrewsbury

Shrewsbury on Inglismaal asuva Shropshire'i krahvkonna pealinn.
Linnast voolab läbi Severni jõgi ja 2011. aasta rahvaloenduse järgi elab seal 71 715 inimest.
Shrewsbury's sündis Charles Darwin.
Richard Mastracchio

Richard Alan Mastracchio (sündinud 11. veebruaril 1960) on Ameerika Ühendriikide insener ja endine NASA astronaut. 
Mastracchio asus NASAsse tööle 1990. aastal ning 1996. aastal valiti ta astronaudiks. Ta on osalenud kolmel Space Shuttle'i missioonil, lennates missioonispetsialistina missioonidel STS-106, STS-118 ja STS-131. Mastracchio oli aastatel 2013-2014 38. ja 39. ekspeditsiooni liige. 
Mastracchio lahkus NASAst 2017. aastal ning asus tööle Orbital ATK-sse (praegune Northrop Grumman Innovation Systems).
Bousies

Bousies on vald Põhja-Prantsusmaal Nordi departemangus Avesnes-sur-Helpe'i kantonis.
Cartignies

Cartignies on vald Põhja-Prantsusmaal Nordi departemangus Avesnes-sur-Helpe'i kantonis.
Croix-Caluyau

Croix-Caluyau on vald Põhja-Prantsusmaal Nordi departemangus Avesnes-sur-Helpe'i kantonis.
Vladimir Simindei

Vladimir Simindei (vene Владимир Владимирович Симиндей; sündinud 2. augustil 1975 Riias) on Venemaa diplomaat ja ajaloolane, Venemaa ajaloopropagandaga tegeleva fondi "Ajalooline Mälu" uurimisprogrammi juhataja.
Elulugu.
Vladimir Simindei sündis 2. augustil 1975 Riias vene rahvusest perekonnas. Õppis venekeelsetes Jelgava 6. keskkoolis ja Riia 68. keskkoolis, mille lõpetas 1992. aastal. 1992–1996 õppis Riia Läti Ülikoolis ajalugu. 1997 lõpetas Arhangelskis asuva Lomonossovi nimelise Pomorje Riikliku Ülikooli. 2001–2005 Venemaa Riia saatkonna atašee, kolmas sekretär. 2007–2009 nädalalehe Rossiiskie Vesti (vene keeles "Российские вести") välisuudiste toimetaja.
2016. aastast Venemaa ja Ida-Euroopa Ajalooliste Uuringute Ajakirja (vene keeles "Журнал российских и восточноевропейских исторических исследований") peatoimetaja. Ta on tugeva kriitika alla võtnud Balti riikide 20. sajandi ajalookontseptsioonid, mida ta ründab lähtudes nõukogulikest ajaloo-arusaamadest.
Ta on 2012. aastast Lätis "persona non grata".
NGC 5866

NGC 5866 on lääts- või spiraalgalaktika, mis asub Lohe tähtkujus.
Galaktika avastas 1781. aastal tõenäoliselt Pierre Méchain või Charles Messier ning Messier lisas selle ilmselt oma kataloogi kui Messier 102. Messier 102 on süvataeva objekt, mille asukohas pole üksmeelt. 1788. aastal avastas selle iseseisvalt William Herschel.
NGC 5866 asub umbes 44 miljoni valgusaasta kaugusel ning see on Maalt vaadeldav ainult küljepealt. Galaktika diameeter on 60 000 valgusaastat ning selle tähesuurus on 10,7.
Palladium (jaht)

Palladium on 2010. aastal Saksamaal valminud mootorjaht ehk lõbusõidulaev.